Elfjarige glo deur oupa verkrag - Misdaad - Republikein
Tuesday, September 28th, 04:36:21
Elfjarige glo deur oupa verkrag
Twee dobbelmasjiene gesteel
Vier gevalle van verkragting is ingesluit in die polisie se nuutste misdaadverslag wat Sondag uitgereik is.
'n Seun van agt jaar is na bewering deur 'n 21-jarige ­verdagte, glo sy oom, in Omaruru se infor­mele nedersetting Hakahana verkrag. Die verdagte het glo seksuele omgang met die slagoffer in die kombuis gehad terwyl sy ouma in die slaapkamer was. Die voorval het op 26 Junie plaasgevind, maar is eers op 17 Julie by die polisie aangemeld nadat die slagoffer sy ouma daarvan vertel het. Die verdagte is nog nie in hegtenis geneem nie.
• In die Babylon-nedersetting in Wanaheda is 'n elfjarige meisie glo Vrydag deur 'n 69-jarige man, blykbaar haar oupa, verkrag. Die verdagte is in hegtenis geneem en sou na verwagting gister in die Katutura-landdroshof verskyn.
• 'n Sesjarige meisie is na bewering Woensdag omstreeks 18:00 in Windhoek deur 'n 25-jarige man verkrag. Beide die slagoffer en die verdagte woon in ­dieselfde woonstelgebou. Die ­verdagte is glo die slagoffer se niggie se kêrel. Die voorval is Vrydag ­aangemeld en die verdagte is in hegtenis geneem.
• Saterdag omstreeks 03:00 in die Damara-nedersetting in ­Katutura is 'n 17-jarige vroulike slagoffer glo deur haar ekskêrel verkrag. Niemand is tot dusver in hegtenis geneem nie.
DIEFSTAL EN INBRAKE
• Saterdag omstreeks 02:00 het die alarm glo by Furnmart in die Red Cross-winkelsentrum in ­Katutura afgegaan, waarna 'n sekuriteitsmaatskappy gereageer en gerapporteer het dat alles in orde was. Toe die bestuurder om 08:00 die winkel oopsluit, het hy besef daar was 'n inbraak. Die verdagtes het glo deur die dak ingebreek. Verskeie selfone en 'n skootrekenaar van 'n ­onbepaalde waarde is gesteel. Geen ­gesteelde eiendom is teruggevind nie en niemand is al in hegtenis geneem nie.
• Verdagtes het glo Saterdag op 'n onbekende tyd by die Dolly Mall Bar in die informele nedersetting Sky op Oshakati ingebreek deur die dak oop te knip en toe die kroeg se deur van binne af oop te maak. Twee Bergmann-dobbelmasjiene met 'n gesamentlike waarde van N$180 000 en 'n onbekende kontantbedrag is gesteel. Geen inhegtenisnemings is al gemaak nie en die gesteelde eiendom is nog nie teruggevind nie.
Donderdag is 'n 22-jarige man omstreeks 16:15 by die Swakopmund-polisiekantoor in hegtenis geneem nadat sewentien 20 gram-banksakkies dagga ter waarde van N$1 000 in sy besit gevind is. Die verdagte sou gister in die Swakopmund-landdroshof verskyn.
• Saterdag omstreeks 13:00 is 'n 23-jarige manlike ­verdagte tydens 'n polisieklopjag op Gibeon in hegtenis geneem nadat hy met 70 g dagga ter waarde van N$3 500 betrap is.
• Op Otjimbingwe is 'n man Saterdag omstreeks 19:00 in hegtenis geneem nadat 26 banksakkies dagga ter waarde van N$700 in sy besit gevind is. Die verdagte sou na verwagting gister in die landdroshof op Karibib verskyn.
Vrydag omstreeks 21:00 het mnr. Jose Aibeb glo uit sy woning in Lukas Nehoyastraat in Swakopmund se informele ­nedersetting Mondesa verdwyn en word ­sedertdien vermis. Hy het ligte gelaatstrekke en praat Khoekhoegowab. Hy is laas gesien in 'n grys jean en 'n grys sweetpak­baadjie. Hy het glo sy ma via SMS laat weet dat hy selfmoord gaan pleeg, en na bewering word Aibeb deur die polisie gesoek in verband met 'n diefstalsaak wat sy ma teen hom aanhangig gemaak het.
Vrydag omstreeks 19:55 het die 21-jarige mnr. Simon Isaluta Nengola ernstige kopbeserings opgedoen toe 'n onbekende verdagte hom met 'n plastiese pikhandvatsel geslaan het. Die verdagte was na bewering dronk en het gedreig om die slagoffer met 'n mes te steek, waarna 'n onderonsie tussen die twee ontstaan het. Die slagoffer is na die Oshikuku-hospitaal geneem en later na die Oshakati-staatshospitaal oorgeplaas. Die verdagte is in hegtenis geneem.